Porvoon Akilles

Porvoon Akilles () on vuonna 1902 perustettu porvoolainen urheilun yleisseura, joka järjestää toimintaa erilaisissa lajeissa. Parhaiten Akilles tunnetaan miesten jääpallon edustusjoukkueestaan, joka pelaa Suomen pääsarjassa Bandyliigassa. Seuralla on toimintaa myös pyöräilyssä, jalkapallossa, yleisurheilussa, käsipallossa, suunnistuksessa, hiihdossa ja kuntourheilussa. 

Aikaisemmin seuralla on ollut myös toimintaa painonnostossa, jääkiekossa, pujottelussa, nyrkkeilyssä ja painissa. Painissa Akillesta edusti olympiavoittaja Adolf Lindfors ja olympiahopeamitalisti Arthur Lindfors.

Vuodesta 2023 alkaen seuran puheenjohtajana on toiminut Hilding Mattson.

Jääpallo 

Jääpallo on Akilleksen seurahistorian menestynein ja tunnetuin laji. Akilles on voittanut SM-kultaa neljästi, 1981, 1985, 2020 ja 2021. Jääpallon Suomen Cupin Akilles on voittanut kolmesti, 2019, 2020 ja 2021. Naisten Bandyliigan Akilles on voittanut vuonna 2023.

Akilles Bandy pelaa kotiottelunsa Porvoon Pallokentällä.

Jalkapallo 

Jalkapallo otettiin Akilleksen ohjelmaan vuonna 1907.Akilles on yksi suomen pisimpään toimineista jalkapalloseuroista. Akilleksen edustusjoukkue pelaa kaudella 2023 nelosessa.

Yleisurheilu 
Yleisurheilu on ollut mukana Akilleksen lajivalikoimassa koko sen historian ajan ja seuraa on edustanut lukuisat SM- ja arvokisamitalistit. Seuran kotikenttä on Porvoon keskuskenttä jossa Akilles järjesti nuorten SM-kilpailut 2019.

Menestyneet urheilijat 

 Sara Lappalainen
 Johan Meriluoto
 Heikki Liimatainen
 Torbjörn Lassenius
 John Lindroth
 Annika Rikberg
 Palle Virtanen
 Viktor Kantele
 Willem Kajander
 William Thor
 Victor Fagerholm
 Bo Grahn
 Amanda Liljendal
 Emil Kukko
 Jonathan Brace
 Jonni Blomqvist
 Harri Uurainen
 Lauri Tuomilehto

Saavutuksia 
Jääpallo
 Suomen mestari 4 kertaa: 1981, 1985, 2020, 2021
 SM-hopeaa 4 kertaa: 1968, 2016, 2017, 2022
 SM-pronssia 6 kertaa: 1935, 1978, 1982, 1983, 1984, 1987
 Euroopan cupin pronssia 1985
Kaukalopallo
 SM-hopeaa 3 kertaa: 1977, 1978, 1984
Yleisurheilu
 Kalevan maljan voitto 1926

Lähteet

Aiheesta muualla 
 Porvoon Akilles

Suomalaiset urheilun yleisseurat
Akilles
Suomalaiset suunnistusseurat
Vuonna 1902 perustetut urheiluseurat